cyanic-selkie/wikianc huggingface dataset:
Pinatubo
Fra 1992
Et utbrudd fulgte i august 1992. I dette utbruddet omkom omkring 70 personer.
Av frykt for ras og flom sørget man i 2001 for å drenere bort en del av vannet som hadde samlet seg i krateret.
I dag foregår svømming og padling med kajakk i kratersjøen.
Kattfoss holdeplass
Kattfoss holdeplass lå langs Randsfjordbanen i Modum kommune, den ble åpnet 1956 som Katfos holdeplass, siden 1958 brukes dagens skrivemåte. Den har ingen trafikk mer, og er ikke lenger oppført i Jernbaneverkets Network statement.
Lom stavkirke
Lom stavkirke (Mós kirkja à Lom ) ble ifølge dendrokronologisk datering (årringsdatering) opprinnelig reist med furutømmer felt i årene 1157/1158, trolig rundt 1170. Koret er ikke årringsdatert og kan være litt yngre enn skipet. Kirken ligger i Lom kommune i Gudbrandsdalen, i tidligere Oppland, nå Innlandet fylke. Stavkirken i Lom var opprinnelig en treskipet langkirke med kor og svalgang, som senere ble tilføyet apsis. Den er viet til Jomfru Maria, Døperen Johannes og Olav den hellige og er fortsatt i bruk for kirkelyden i bygda.
Stavkirken ble omfattende ombygd og restaurert ved minst to anledninger på 1600-tallet, og den framstår i dag som korskirke. Svalgangen ble fjernet under den ene ombygningen. Kirken har 340–350 sitteplasser. Det er gjort en rekke interessante arkeologiske funn på kirkestedet.
De tidligste kildene
Lom stavkirke er kanskje den stavkirken som nevnes oftest i gamle brev og diplomer. Kirken nevnes første gang i et gammelt pergamentsbrev fra 1270. Brevet ble oppdaget av Gerhard Schøning på Lom prestegård, på hans ferd gjennom Gudbrandsdalen i 1775. Kirken er imidlertid også nevnt i lang rekke diplomer som gjengis i Diplomatarium Norvegicum; i så måte er den nevnt i 1312, 1315, 1343, 1356, 1368, 1375, 1376, 1379, 1380, 1382, 1384, 1386 og 1387 for å nevne årstallene på 1300-tallet. Kirken er også nevnt i en rekke diplomer fra både 1400-tallet og 1500-tallet, herunder i 1598 i biskop Jens Nilssøns Visitasbøker på side 14. Lom stavkirke skal ha vært kanonikuskirke og tilhørt kannikene eller domkirken i Hamar.
Bygningsmessige detaljer
Et av de få, eller kanskje det eneste bevarte dragehoder fra middelalderen kommer fra Lom stavkirke. Det stod inntil 1950-årene på østgavlen av skipet, men ble da tatt ned og erstattet av en kopi. Det samme gjelder en mønekam med et kors på kortakets møne. Originalene ble sendt til Maihaugen, men er nå ført tilbake til bygda og utstilt i stavkirkeutstillingen i den gamle skolebygningen ved kirkebakken.
Ombygninger og restaureringer
I 1600-årene gjennomgikk kirken store forandringer, som ga den det utseendet den har beholdt siden. I 1608 fikk koret flat himling, som ble dekorert av en ukjent kunstner. Korskillet ble også endret, til slik det framstår i dag. Under denne restaureringen fikk også kirka ny prekestol, som imidlertid i 1669 ble byttet ut med en større prekestol som ble plassert lenger fram i kirka. I 1634 ble skipet utvidet vestover med et laftet tilbygg med galleri. I 1663–1664 trengtes enda mer plass, og derfor ble tverrskip av reisverk bygget til på begge langsider. Kirken framstod da som en korskirke. Byggmesteren var den kjente kirke- og tårnbyggeren Werner Olsen Skurdal, som opprinnelig kom fra Nes på Hedmarken og gikk under tilnavnet «mester Werner». Han oppførte også Vågå kirke og bygget om Ringebu stavkirke. Samtidig foresto han oppførelsen av sakristiet på nordsiden av koret. Disse forandringene gjorde det nødvendig å rive svalgangene, og da ble det samtidig mulig å sette inn større vinduer. Omtrent samtidig fikk skipet flat himling, men den ble fjernet ved en restaurering i 1933.
I 1973 begynte en istandsettelse som også tok sikte på å forbedre varmeisolasjonen. Behovet for isolering mot grunnen gjorde at en full arkeologisk utgravning måtte gjennomføres. Utgravningene brakte for dagen en stor mengde løsfunn, blant annet 2,270 mynter, som delvis må være lagt ned med hensikt. Under gulvet var det også tallrike graver fra 1600- og 1700-årene, og rester etter eldre begravelser.
Arkeologiske funn
Arkeologiske undersøkelser ble gjennomført i 1973 i forbindelse med reparasjon av gulvene. Under tilbyggene fra 1600-årene var det tilstrekkelig å fjerne masser som hadde blitt avsatt på det gamle kirkegårdsterrenget etter at tilbyggene var reist. Ved utgravningene ble det påvist graver som var eldre enn den nåværende kirken og den eldre bygningen. Gravene i skipets midtgang er gravet ned fra et fast, urent sandlag som har dannet terreng da kirken ble bygget. Noen av gravene er berørt av senere graving av stolpegroper. Under utgravningene ble det påvist at det har stått et kirkebygg på samme sted tidligere. Det viktigste funnet var stolpehull og andre spor etter en eldre bygning som har målt ca. 9,5 x 5,2 meter. Stolpene har hatt firkantet tverrsnitt. Mellomstolper fantes bare i tre vegger, mens den østre veggen kan ha vært åpen. Funnene har vært tolket som sporene etter en stolpekirke, sannsynligvis med et smalere kor mot øst. Inne i det rektangulære rommet har det stått indre stolper i to parallelle rekker ca. 1 meter innenfor langveggene. Et par graver under kirken må være eldre enn stolpebygget, og siden begge er orientert etter kristen skikk, er de tolket som kristne graver. Hvis stolpebygget er reist på en kristen gravplass, har det mest sannsynlig vært en stolpekirke.
Lom stavkirke er den norske kirken det er funnet flest mynter. Under restaureringen i 1933 ble det funnet hele 2,270 stykker, de fleste fra 1200-tallet, men også fra periodene både før og etter. Det ble også funnet et runepinne med teksten «''Håvard sender Gudny Guds hilsen og sitt vennskap. Og nå er det min fulle vilje å be om din hånd, dersom du ikke vil være med Kolbein. Tenk over ditt giftermål og la meg få vite din vilje''». Runene ble trolig risset inn på en pinne på 1300-tallet, og utgjør dermed Nordens eldste, kjente frierbrev. Den ene enden av pinnen bærer merker etter grus og stein, og var trolig nederste delen av Håvards vandrestav. På vei til kirken kan han ha brukket av denne delen av vandrestaven, risset inn budskapet og stukket det i hånden på Gudny da hun var på vei inn i kirken - hun satt i den enden som var forbeholdt finere folk. Hun har så lest budskapet, og deretter stukket pinnen ned i en sprekk i gulvet, der den ble funnet igjen seks hundre år senere. Dette tyder vel på at hun takket nei til et liv med Håvard. En annen runeinskripsjon sa: «Ek hæfi varit thar to manna na granne» («Jeg har vært her sammen med to andre menn»). En pergamentrull fra 1200-tallet ble også funnet under kirkegulvet, med noter og tekst til musikk skrevet til ære for St. Thomas Becket, erkebiskop av Canterbury. Dette ga musikeren Elisabeth Vatn inspirasjon til et stavkirkeprosjekt. Under en tidligere restaurering ble det også funnet gamle mynter, både norske og utenlandske, noen så gamle som fra det 11. århundre.
Interiøret
Kirken har flotte malte dekorasjoner i himlingen i koret. Prekestolen fra 1669 fikk i 1793 akantusdekor («krillskurd») skåret av Jakob Sæterdalen. Sæterdalen skar også en korbue som han ga til kirken. Kirken har også en samling med motivtavler, malerier som er gitt til kirken «til Guds ære og kirken til prydelse». En del av disse er trolig malt av Eggert Munch tidlig på 1700-tallet.
Lom stavkirke er av typen med delvis frittstående staver rundt et forhøyet midtrom med omgang på alle fire sider, og med et smalere kor som opprinnelige var rett avsluttet. Koret ser ut til å være en senere tilføyelse til skipet. Ennå senere i middelalderen ble en apside tilbygget. I eldre tid var det svalganger rundt hele kirken, som i Borgund stavkirke.
Skipets indre stavreisning var til å begynne med bare avstivet med bueknær, som sammen med stavenes kapiteler skapte et uttrykk som minnet om arkadeveggen i en basilika av stein. Senere ble det, kanskje som følge av begynnende svikt i konstruksjonen, satt inn tenger i to høyder og avstivende andreaskors i feltene mellom tenger og staver.
Fartsgrenser i Liechtenstein
Fartsgrenser i Liechtenstein er 50 km/t innen tettbygd strøk og 80 km/t utenfor tettbygd strøk, med mindre noe annet er skiltet.
Motortrafikkveier og motorveier finnes ikke i Liechtenstein, og er dermed ikke aktuelle for egne, høyere fartsgrenser.
Distriktet Bremgarten
Bremgarten er et forvaltningsdistrikt (Bezirk) i den sveitsiske kantonen Aargau som omfatter byregionen Bremgarten der distriktets administrative sentrum ligger. Distriktets nabodistrikter er Baden i nord, Lenzburg i vest, Muri i sør. Den grenser i øst mot kantonen Zürich. Bremgarten dekker et areal på 117,46 km² fordelt over 24 kommuner og hadde 65 729 innbyggere i 2006.
Kjøttfinnefisker
Kjøttfinnefisk er en gruppe beinfisk som er nærmere beslektet med landlevende virveldyr enn med øvrige beinfisk. I dag utgjør kjøttfinnefiskene en liten gruppe, men i devon og karbon var gruppen stor og tallrik. I tradisjonell systematikk har gruppen status som underklasse under klassen beinfisk. Kjøttfinnefiskene gav opphav til de landlevende virveldyrene.
Anatomi og kjennetegn
Kjøttfinnefiskene har en rekke trekk som skiller dem fra de strålefinnende fiskene:
Slektskap med landdyrene
Man har lenge vist kjøttfinnefiskene har gitt opphav til tetrapodene. Kladistikere grupperer gjerne Tetrapoda (alle landlevende virveldyr, inkludert oss selv) som en del av kjøttfinnefiskene. Kjøttfinnefiskenes finner likner så mye på lemmene hos de eldste panserpaddene at gruppen blir regnet som opphav til landlevende virveldyr i all vitenskapelig litteratur.
Valentina Zazdravnykh
Valentina Mikhajlovna Zazdravnykh (russisk: Валентина Михайловна Заздравных; født 24. november 1954, død 30. juni 2023) var en sovjetisk landhockeyspiller som deltok i de olympiske leker 1980 i Moskva.
Zazdravnykh vant en olympisk bronsmedalje i landhockey under Sommer-OL 1980 i Moskva. Hun var med på det sovjetiske damelaget som kom på tredjeplass landhockeyturneringen bak Zimbabwe og Tsjekkoslovakia. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Sovjetunionen vant tre kamper og tapte to og med seks poeng ble de nummer tre på tabellen, ett poeng bak Tsjekkoslovakia og to bak Zimbabwe. Zazdravnykh spilte fem kamper i OL-turneringen.
Jilinuniversitetet
Jilinuniversitetet (JLU – kinesisk: 吉林大学, pinyin: Jílín Dàxué) er et statlig universitet grunnlagt i 1946 i Harbin i Kina. Det har skiftet navn flere ganger, og dets hovedcampus er også blitt flyttet. Universitetet har nå sitt tilhold i byen Changchun, hovedstaden for provinsen Jilin.
Universitetet hadde i 2005 over 60,000 studenter og over 15,000 vitenskapelig ansatte.
Jin Jun-tak
Jin Jun-tak (født 17. mai 1949) er en sørkoreansk tidligere volleyballspiller.
Han representerte Sør-Korea under Sommer-OL 1972 i München, hvor han ble nummer 7.
Frans (andre betydninger)
Frans kan vise til:
Li Tsung-jen
Li Tsung-jen (tradisjonell skrift: 李宗仁, pinyin: Lǐ Zōngrén, Wade-Giles: Li Tsung-jen, født 13. august 1890 i landsbyen Xixiang ved Guilin i provinsen Guangxi i Kina, død 13. januar 1969 i Beijing), også kalt Delin (德鄰), var en fremtredende krigsherre i Guangxi og militær kommandør i Kuomintang (KMT) under den annen sino-japanske krig og den kinesiske borgerkrig. Han var visepresident og i en kortere periode fungerende president for Republikken Kina under 1947-konstitusjonen. Li ble kommunistsympatisør og flyttet fra Taiwan til Beijing med Zhou Enlais støtte den 20. juli 1965.
Gavin Sutherland
Gavin Sutherland (født 26. juni 1979) er en zimbabwisk bueskytter.
Li Tsung-jen
Offiser
Han sluttet seg til krigsherren Lu Rongtings tropper i hjemprovinsen under den kinesiske republikkens første år. Dette var (Den gamle) Guangxi-klikken. Han ble snart med i Kuomintang, i 1923, og stilte sine styrker i Guangxi til disposisjon for Sun Yat-sens revolusjonære regime i Guangzhou. Li deltok i Nordekspedisjonen, noe som gav han anledning til å styrke sitt grep om Guangxi, og i 1927 inntok hans styrker den viktige byen Wuhan. Lis følgesvenner og soldater kjennes i historien som Den nye Guangxi-klikken.
Rolle under den kinesisk-japanske krig og den kinesiske borgerkrig
Da japanerne invaderte Mandsjuria i 1931 begynte de forskjellige fraksjoner i Kuomintang å enes, og under den andre kinesisk-japanske krig forente Li sef medChiang Kai-shek i kampen mot den japanske invasjon og vant blant annet slaget ved Tai'erzhuang (24. mars til 7. april 1938). Etter japanernes nederlag i 1945 ble Li skilt fra sine oppgaver under den påfølgende borgerkrigen. Den 28. april 1948 ble Li valgt til visepresident i Republikken Kina mot Chiang Kai-sheks vilje, idet Chiang hadde støttet en annen kandidat.
Da Chiang gikk av som president den 21. januar 1949 på grunn av kommunistenes fremganger i borgerkrigen, ble Li interimspresident. Mot Chiangs uttrykkelige råd forsøkte han å forhandle med kommunistene, men de forlot forhandlingsbordet den 20. april og krysset Yangtzefloden følgende dag og inntok republikkens hovedstad Nanking den 23. april. Li flyttet da regjeringen till Guangzhou og forsøkte å organisere et forsvar. I november samme år falt Guangzhou til kommunistene og Chiang Kai-shek flyttet regjeringen til Chongqing. Li ble syk, og begav seg til New York City for medisinsk behandling, og fordømte der Chiang Kai-shek som en diktator.
År i eksil, gjenkomst til det kinesiske fastland
I mars 1950 tok Chiang tilbake presidentposten i den nya regkering som hadde flyktet til Taiwan, samtidig som Li fikk formelt tilbake sitt verv som visepresident, men i 1954 mistet Li alle sine posisjoner.
Li Zongren forble i eksil helt frem til 1965, da han under oppsiksvekkende former returnerte til det kinesiske fastland.
Vindenes tårn (Athen)
Vindenes tårn eller Andronikos Kyrrhestes Horologion er et åttekantet klokketårn, bygget i marmor fra Pentelikonfjellet i Athens Agoradistrikt. Det skulle fungere som et ur. Bygget var en kombinasjon av et solur og en vindfløy. Det er antatt bygget av den greske astronomen Andronikos fra Kyrrhos om lag år 50 før vår tidsregning, men ifølge andre kilder kan det ha blitt bygget i det 2. århundre f.Kr., før resten av det romerske agora ble bygget. Sommeren 2014 begynte Athens antikvariske myndigheter vasking og konservering av bygget, noe som pågikk frem til sent 2016.
Området og bygget
Det tolv meter høye bygget har en diameter på om lag åtte meter og hadde i oldtiden en vindfløy på toppen, formet som vindens gud, Triton, som indikerte vindretningen. Under en frise som viste de åtte vinders guder; Boreas (N), Kaikias (NØ), Euros (Ø), Apeliotes (SØ), Notos (S), Lips (SV), Zefyros (V), og Skiron (NV) — det er åtte Solur. Inne i bygget var det et vannur (eller clepsydra), drevet av vann fra Akropolis. Nyere forskning har vist at hensikten med det relavit høye tårnet var at soluret og værhanen skulle være synlig over hele Agora-distritet. Et tydelig og effektivt eksempel på et tidlig klokketårn. Etter utsagn fra Vitruvius og Varro var det Andronikos fra Kyrrhos som tegnet bygget. .
I den tidlig kristendoms historie ble bygningen brukt som klokketårn for den bysantinske kirke. I det Det ottomanske rikets tid ble den brukt til retreat og avkobling for medlemmer av Mawlawiya-sekten. På den tiden var tårnet halvveis begravet av sand, opp til halvparten av sin høyde, og spor etter dette kan sees innvendig hvor tyrkiske inskripsjoner kan sees på veggene. Den ble fullstendig utgravet på 1800-tallet av arkeologer fra Athen.
Andre klokketårn
Flere bygninger er basert på Vindtårnets design, blant annet:
Billy Strayhorn
Billy Strayhorn (født 29. november 1915 i Dayton i Ohio i USA, død 31. mai 1967 i New York City) var en amerikansk jazzpianist og jazzkomponist som skrev flere jazzstandarder. Billy Strayhorn er mest kjent for sitt fremgangsrike samarbeid gjennom to tiår med Duke Ellington. Blant hans komposisjoner kan fremheves «Chelsea Bridge», «Take the "A" Train» og «Lush Life».
Bakgrunn
Han vokste fra tidlig av opp i Pittsburghs byområde Homewood, i Pennsylvania. Morens familie var imidlertid fra Hillsborough i Nord-Carolina, og hun sendte ham dit for å skjerme ham fra farens periodiske drukkenskapseksesser. Slik ble det til at Billy tilbragte mange måneder av barndommen i sine besteforeldres hus i Hillsborough. I et intervju sa han senere at bestemoren var hans primære innflytelse under hans ti første leveår. Det var mens han bodde hos henne at han ble opptatt av musikk.Han spilte hymber på hennes piano, og hørte på hennes platesamling på hennes Victrola grammofonspiller.
Musiker
Allerede i 1933 skrev han musikk til den senere standardlåten «Lush Life», om det å være oppe om natten på barer og nattklubber, men ikke før i 1948. I 1934 debuterte han som konsertpianist med Griegs pianokonsert i a-moll.
Fra 1939 jobbet han tett med Duke Ellington som prompte ba ham flytte til New York City, i det ham ba ham «Take the A train» for å komme til Ellingtons residens på Manhattan. Strayhorn skrev samme året sin svært kjente «Take the "A" Train», en melodi om det å kjøre med Linje A (New Yorks undergrunnsbane).
Hans «Chelsea Bridge» fra 1941 handler om Chelsea Bridge i London, som han hadde sett på et maleri av den britiske maleren J.M.W. Turner (1775–1851). I 1953 laget han «Satin Doll» (norsk: Silkedukke), som var klengenavnet han brukte på mora si Lillian. Komposisjonen «Lotus Blossom» var Ellington's egen favorittlåt av Strayhorn. Billy arrangerte i 1963 «King Fought the Battle of 'Bam», et ordspill på Joshua Fit the Battle of Jericho, tilegnet sin nære venn Martin Luther King (1929–68).
Billy døde av strupekreft og ifølge Yngve Kvistad i VG, overdreven alkoholbruk. Ellington ga ut minneplata «...And His Mother Called Him Bill» i 1967. I 1980 utga Gerry Mulligan Song for Strayhorn. Jazzbatteristen Bob Moses (1948–) skrev Black Orchid i 1982 til minne om Billy. I 2006 hadde Studio Sokrates en serie om Strayhorn.
Daniel Colindres
Daniel Colindres Solera (født 10. januar 1985) er en costaricansk fotballspiller som spiller for den costaricanske klubben Deportivo Saprissa.
Landslaget
Han ble tatt ut i s tropp til VM i fotball 2018 i Russland.
Lophorrhina kiellandi
Lophorrhina kiellandi er en bille som hører til gruppen gullbasser (Cetoniinae) i gruppen skarabider (Scarabaeoidea). Arten er oppkalt etter den norske entomologen Jan Kielland.
Utbredelse
Arten lever i Tanzania.
Gullane
Gullane er en liten landsby på østkysten av Skottland, i regionen East Lothian. Den ligger ved den sørlige bredden av Firth of Forth.
Gullane har en prisbelønt strand med store sanddyner. Befolkningen har en overvekt av eldre mennesker, men tilflytting blant annet fra Edinburgh, som ligger omkring 35 km unna og dermed innen pendleravstand, har ført til at nye boligområder har blitt anlagt og at befolkningstallet har vokst.
Miurabretting
Miurabretting ミウラ折り (Miura-ori) (engelsk: Miura fold) er en Origami eller papir bretteteknikk som gjør det mulig å åpne eller å pakke vekk en stor firkantet flat materiale med en enkel bevegelse.
Parallellogrammene kan være rigide og behøver ikke å endre fasong mens de åpnes eller lukkes. Den lukkede tykkelsen er kun avhengig av materialtykkelsen.
Teknikken har blitt benyttet i Japans romprogram for å brette solcellepaneler.
Kim Kyui-hwan
Kim Kyui-hwan (født 28. februar 1948) er en sørkoreansk volleyballspiller.
Han representerte Sør-Korea under Sommer-OL 1972 i München, hvor han ble nummer 7.
Heinrich Haussler
Heinrich Haussler (født 25. februar 1984) er en tysk/australsk landeveissyklist som sykler for Bahrain Merida.
Haussler vokste opp i den australske byen Inverell sammen med sine tyske foreldre. I 1999 flyttet han til Tyskland for å prøve lykken som landeveissyklist. Han ble proff i 2005 og viste lovende takter med sin seier på den 19. etappen i Vuelta a España 2005. Han fikk sitt gjennombrudd i 2009 da han i vårsesongen blant annet tok en etappeseier i Paris–Nice og ble nummer to i både Milano–Sanremo og Flandern rundt.
Lingnanuniversitetet
Lingnanuniversitetet (kinesisk: 嶺南大學= i Kanton (Guangzhou) i Kina var et privat universitet grunnlagt av en gruppe amerikanske protestantiske misjonærer i 1888. Det hadde opprinnelig navnet Canton Christian College (格致書院). I 1903 ble det kinesiske navnet endret til 嶺南學堂 i Macao. I 1916 ble det kinesiske navnet endret igjen, til 嶺南大學, som colleget utviklet seg til fullt universitet. I 1927 gikk ledelsen over på kinesiske hender, og det engelske navnet ble endret til  Lingnan University, en oversettelse av det kinesiske navnet. I løpet av 1930-årene fikk Lingnan internasjonalt ry. En gren for jordbruksstudier ble opprettet på øya Hainan i 1933.
Universitetet flyttet rundt flere ganger. Det flyttet til Macao i 1900 for å unnslippe repressive tiltak iscenesatt av Qing-regjeringen. Det var tilbake i Guangzhou i 1904. Under krigen mot Japan måtte det flytte på seg flere ganger i 1930- og 1940-årene. I 1937 var det havnet i Hongkong ettersom japanerne okkuperte Guangzhou, og i 1942 til Shaoguan i det nordlige Guangdong, de japanerne okkuperte Hongkong. Etter annen verdenskrig kunne det endelig vende tilbake til Guangzhou.
I 1953 ble Lingnan inkorporert i Sun Yat-sen-universitetet. Folk fra universitetet som flyktet unna kommunistene, grunnla Lingnan College i Hongkong i 1967. Dette ble oppgradert til universitet i 1999: Lingnan University (Hongkong).
Benton County (Mississippi)
Benton County er et fylke i den amerikanske delstaten Mississippi. Det ble grunnlagt i 1870. Det samlede arealet er 1,058 km², hvorav 4 km² er vann.
Fylkeshovedstaden er Ashland. Fylket har fått sitt navn etter senator Thomas Hart Benton.
SRGB
sRGB er et RGB-fargerom, det vil si spektre av farger som kan gjengis. Fargeromet er laget som et samarbeid mellom HP og Microsoft i 1996 for å brukes til monitorer, skrivere og Internett.
Klauv (Haugesund)
Klauv er et fjell i Haugesund kommune, Rogaland. Med sine 245,8 moh. er den det høyeste punktet i kommunen.
SRGB
sRGB er et av de to vanligste fargerommene, hvor det andre er fargerommet Adobe RGB.
Lilly Stoephasius
Lilly Stoephasius (født 5. juli 2007) er en tysk rullebrettkjører.
Hun representerte Tyskland under Sommer-OL 2020 i Tokyo, hvor hun ble nummer 9 i park.
Johann Heinrich Wilhelm Tischbein
Johann Heinrich Wilhelm Tischbein (1751–1829) var en tysk klassisistisk maler fra den hessiske malerfamilien Tischbein.
Liv og virke
I 1772/1773 foretok Tischbein en studiereise til Nederland. Han startet i 1777 en vellykket karriere som portrettmaler i Berlin. Som så mange av sine samtidige kolleger søkte han seg til Italia for å studere kunst. Det første oppholdet i Roma i 1779 ble finansiert av et stipend fra Kunsthochschule Kassel. Etter intensive studier av antikke kunstverk, endret han stil fra rokokko til klassisisme. I Roma malte han landskapsbilder, historiske motiver og stilleben. Pengenød gjorde at han i 1781 avbrøt oppholdet i Roma og flyttet til Zürich.
Etter at hertug Ernst II Ludwig av Sachsen-Gotha-Altenburg bevilget Tischbein et årlig stipend på 100 dukater, kunne han i 1783 vende tilbake til Roma. Dette andre oppholdet i Italia varte helt fram til 1799. I 1786 ble han venn med Goethe. Sammen reiste de til Napoli og på turen fikk Tischbein motivet til sitt sannsynligvis mest berømte maleri, «Goethe in der Campagna». Bildet kom etterhvert til Tyskland og i 1887 gav bankier-familien Rothschild det til Städel kunstinstitutt i Frankfurt am Main der det fortsatt henger.
Fra 1789 til 1799 var Tischbein direktør ved Accademia di Belle Arti i Napoli. Da franske tropper invaderte byen, slo han seg først ned i Göttingen der han opprettet et tegneakademi for kvinner. Dette drev han sammen med nevøen Wilhelm Unger til 1801. Tilslutt slo han seg ned Eutin der han fra 1808 til sin død arbeidet ved hoffet til den oldenburgske prinsregenten Peter I av Oldenburg.
Tischbein skrev fra 1810 på selvbiografien Aus meinem Leben (1861). Goethe holdt brevene fra Tischbein høyt.
Noen av Tischbeins arbeider oppbevares i Norge: portretter av grev Frederik Anton Wedel Jarlsberg og hans hustru, og Nasjonalgalleriet i Oslo oppbevarer et tigerhode. av Tischbein.
Amblypodia
Amblypodia er en slekt av glansvinger som tilhører underfamilien stjertvinger (Theclinae).
Levevis
Larvene lever på planteslektene Olax (Olacaceae) og Salacia (Celastraceae).
Utbredelse
Slekten er utbredt i Sørøst-Asia, fra India i vest til Ny-Guinea i øst.
Systematisk inndeling
thumb|300px| Amblypodia anita
John Johannessen
Han vokste opp i Tórshavn og i Lopra på Suðuroy. Han begynte som journalist i den sosialdemokratiske dagsavisen Sosialurin i 1998. I 2001 gikk han til allmennkringkasteren Sjónvarp Føroya.
I 2004, 26 år gammel, ble John Johannessen var innvalgt på Lagtinget for Javnaðarflokkurin. Han ble medlem av Lagtingets utenrikskomité. I 2008 ble han formann i utenrikskomiteen og formann i Javnaðarflokkurins lagtingsgruppe. Han var også medlem av Lagtingets justiskomité frem til han tapte gjenvalg til Lagtinget i 2011.
Etter tiden som politiker har han gått tilbake til Kringvarp Føroya som journalist og programleder.
Hugh Dallas
Hugh Dallas (født 26. oktober 1957) er en skotsk tidligere fotballdommer.
I 1999 dømte han UEFA-cupfinalen og han dømte både i fotball-EM 2000 og fotball-VM 2002. Han var 4. dommer i VM-finalen i 2002.
Han dømte Norge i den kontroversielle kampen mot Jugoslavia i EM 2000, som Jugoslavia til slutt vant 1–0 etter at Dallas hadde tillatt jugoslavenes uthaling av tid, samt en rekke ufinheter. I en kamp tidligere i mesterskapet ga han et omdiskutert straffespark til Italia mot Tyrkia. Straffesparket viste seg å være feil idømt. Som følge av det måtte Dallas ha politieskorte ut av stadion.
I USA er han mest kjent for å ikke ha gitt USA straffespark i kampen mot Tyskland i kvartfinalen i VM 2002. Et skudd fra amerikanske Gregg Berhalter ble stoppa på mållinja av Tysklands Torsten Frings. Tyskland vant kampen og gikk senere til finalen som de tapte 0–2 for Brasil.
I desember 2002 ble han utnevnt til medlem av Order of the British Empire for sin innsats for skotsk fotball. Hugh Dallas la opp etter 2004/05-sesongen i Skottland
Gu Xuesong
Gu Xuesong (født 21. juni 1993) er en kinesisk bueskytter.
Han representerte Kina under Sommer-OL 2016 i Rio de Janeiro, der han ble utslått i første runde i den individuelle konkurransen.
Tychonisk system
Det tychoniske system var en modell for solsystemet utgitt av Tycho Brahe mot slutten av det 16. århundret. Modellen kombinerte det han anså som de matematiske fordelene med Kopernikus' system med de filosofiske og «fysiske» fordelene med det ptolemeiske systemet.
Modellen kan ha blitt umiddelbart inspirert av Valentin Naboth og Paul Wittich, en silesisk matematiker og astronom.
Fra nettopp Naboth og Wirrich kan Tycho ha kommet i tanker over Martianus Capella, som på 400-tallet beskrev et geoheliosentrisk system (det capellanske system) - skjønt annerledes: Her er Merkur og Venus i sirkelbaner rundt Solen, som i sin tur sirkler rundt Jorden. Kopernikus, som viser til Capellas teori, fremførte til og med muligheten for å utvide dette ved det at de andre tre av de de den gang seks kjente planeter også skulle sirkle rundt solen. Dette var blitt forespeilet av den irske karolingiske lærde Johannes Scotus Eriugena på 800-tallet, oom gikk et skritt videre en Martianus Capella vad å foreslå at både Mars og Jupiter også kretset rundt Solen.
En lignende geoheliosentrisk modell ble også tidligere foreslått av Nilakantha Somayaji ved Kerala-skolen for astronomi og matematikk. Det var i 1501 - denne indiske teorien kan knapt ha vært kjent for Brahe, ettersom den også var fra en fjernere kultursfære. Somayaji var den første som presenterte et geoheliocentric der alle planetene (Merkur, Venus, Mars, Jupiter og Saturn) kretser rundt Solen, som i sin tur kretser rundt Jorden.
EasyJet Switzerland
easyJet Switzerland SA er et lavprisflyselskap med hovedkontor i Meyrin i kantonen Genève i Sveits. Det opererer som en franchise av easyJet og har flyvninger fra sine baser ved Genève internasjonale lufthavn og Basel-Mulhouse-Freiburg lufthavn.
Historie
Flyselskapet ble etablert som TEA Basel den 18. mai 1988 og begynte med sine flyvninger den 23. mars 1989. Det opererte som en del av TEA-gruppen i de første årene, noe som betydde at det fikk tilgang til charterflyvninger til en rekke europeiske destinasjoner. I mars 1998 kjøpte easyJet 40% av aksjene i flyselskapet, som deretter inngikk en franchise-avtale den 1. april 1999. I 2013 var flyselskapet eid av private investorer (51%) og easyJet plc (49%), og det hadde 770 ansatte.
Destinasjoner
easyJet Switzerland flyr hovedsakelig til en rekke destinasjoner i Europa, men har også et lite antall ruter til destinasjoner i Asia og Afrika. Sharm el-Sheikh og Tel Aviv er to eksempler på sistnenvte type ruter.
Dagens flåte
easyJet Switzerlands flåte består per januar 2014 av følgende fly:
Flåtehistorikk
I løpet av sin relativt korte historie har TEA Basel/easyJet Switzerland operert følgende flytyper:
Isadora Rodrigues Pacheco
Isadora Rodrigues Pacheco (født 29. mars 2005) er en brasiliansk rullebrettkjører.
Hun representerte Brasil under Sommer-OL 2020 i Tokyo, hvor hun ble nummer 10 i park.
Milan Řezníček
Milan Řezníček (født 22. april 1947) er en tsjekkisk volleyballspiller.
Han representerte Tsjekkoslovakia under Sommer-OL 1972 i München, hvor han ble nummer 6.
Christinehof
Christinehof (Kristinehov), beliggende i Tomelilla kommun i Skåne, var en herregård bygget opp omkring alunverket i Andrarum, av grevinne Christine Piper på 1700-tallet.
Historie
Historien om Christinehof er nært knyttet til det alunbruk som ble grunnlagt her i 1637 av den danske adelsmannen, og en av Sjællands og Skånes største jordeiere, Jochum Beck. I mange år var alun en viktig importvare fra Nubia, Jemen og Italia, men så oppdaget Jochum at det også fantes alun i Skåne.
Han gikk dog konkurs i nedgangstidene som fulgte i kjølvannet på svenskekrigene, og i 1657 mistet han sin formue og alle sine besittelser i Skåne. Kreditorene forsøkte å føre bruket videre, men først da grevinne Christina Piper overtok godset i 1725, gikk det fremover for driften.
Grevinne Christine Piper bodde på Krogholm slott, innkjøpt i 1704. Hun ble enke etter den 25 år eldre Carl Piper, sjef for Carl XIIs feltkanselli. Han ble i 1709 tatt til fange under slaget ved Poltava, og døde i russisk krigsfangenskap i 1716. Christina vendte sin sorg til driftighet og opprettet i 1747 på grunnlag av sine fire skånske herregårder, det stadig eksisterende Piperske fideikommiss.
Bygningen
Arkitekten Georg Mochelsten oppførte det særpregede bygningsværket og sommerhuset Andrarums Gård for Christina Piper. Det sto ferdig i 1740, og til den trefløyede hovedbygning kom senere de to lave sidefløyene som flankerer gårdsplassen. Anlegget kan karakteriseres som tysk barokk eller rokokko. Hovedbygningen med fremspringende korte sidefløyer og midtstillet fronton, er tre etasjer høy og fremstår i lys terrakotta med hvite hjørnepilastrer og et sort glasert teglstenstak.
Interiør
Den velbevarte (og ubebodde) hovedbygningen ble som en av de første herregårdene i Skåne åpnet for offentligheten på 1960-tallet. Bygningen er innrettet som herregårdsmuseum med minnestuer for Piperslekten. Her finnes såvel herrskapenes værelser og saler, inkludert Christinas arbeidsrom og soveværelse som tyendets gemakker.
En rundtur bringer en igjennom 2. etasjes barokkrom med fine dører og vinduer og malerier knyttet til Piperslektens fremtredende maktposisjoner i Sverige. Av autentisk inventar er kun bevart fru Pipers sorte tyske skatoll fra slutten av 1600-tallet, som er et slags pengeskap med hemmelige rom og elfenbenshåndtak.
I hovedbygningens øvre etasjer er det etablert lokaler for særutstillinger.
Omgivelser
De nærmeste omgivelsene består av et karakteristisk herregårdsanlegg med store trær, alléer og parterrer. Det er lite igjen av den opprinnelige barokkhave. Gjennom den nærliggende skogen er det ikke langt til alunbrukets vakre landskap ved Andrarum. Selve krystallindustrien med mineanlegg, arbeiderboliger og hospital står i dag tilbake som en romantisk ruin.
Nadezjda Ovetsjkina
Nadezjda Ovetsjkina (russisk: Надежда Овечкина født 30. september 1958 i Moskva) var en sovjetisk landhockeyspiller som deltok i de olympiske leker 1980 i Moskva.
Ovetsjkina vant en olympisk bronsmedalje i landhockey i Sommer-OL 1980 i Moskva. Hun var med på det sovjetiske damelaget som kom på tredjeplass landhockeyturneringen bak Zimbabwe og Tsjekkoslovakia. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Sovjetunionen vant tre kamper og tapte to og med seks poeng ble de nummer tre på tabellen, ett poeng bak Tsjekkoslovakia og to bak Zimbabwe. Ovesjkina spilte fem kamper i OL-turneringen.
Sigurd Bronger
Han er utdannet fra MTS Vakschool i Schonhooven, Nederland 1975-79, og arbeidet i Nederland 1980-83. Han var amanuensis ved SHKS 1998-2004.
Bronger hadde sin første separatutstilling i Kunstnerforbundet i 1990, og har et fast samarbeid med Gallerie Ra i Amsterdam. Han mener selv «at hans internasjonale gjennombrudd kom etter separatutstillingen i Nasjonalmuseet i Stockholm i 2005» Det var en større utstilling på Lillehammer kunstmuseum i 2011.
Han vant David-Andersens designkonkurranse 1987, har fått Kunsthåndverkprisen i 1995, Norges Gullsmedforbunds Designpris i 1996 og 2004 og Jacobprisen i 2010 Han er innkjøpt av Victoria and Albert Museum i London, Het Stedelijk Museum i Amsterdam, Nationalmuseum i Stockholm og Kunstindustrimuseene i Oslo og København. I 2015 mottok han Prins Eugen-medaljen «för framstående konstnärlig gärning».
Prime Head
Prime Head er et markant, snødekt nes som ligger helt nord på Antarktishalvøya. Neset reiser seg til omtrent 50 meter over havet og utgjør det nordligste punktet på både Trinityhalvøya og Antarktishalvøya. Navnet Siffrey ble gitt til et nærliggende nes av Den franske antarktisekspedisjonen (1837–40) under ledelse av kaptein Jules Dumont d'Urville i februar 1838, og var trolig gitt til dette neset som i dag er kjent som Prime Head. D'Urvilles «Cap Siffrey» har siden vært identifisert av UK-APC som et nes 4 km mot sørøst og som nå blir kalt Siffrey Point. Navnet Prime Head, som ble gitt av UK-APC i 1963 etter nye kartundersøkelser, kommer av at neset er det første eller nordligste neset på det antarktiske kontinentet.
Gunnar Stavrum
Gunnar Stavrum (født 24. oktober 1961) er en norsk avisredaktør og samfunnsdebattant fra Kristiansand. Han er ansvarlig redaktør og administrerende direktør for Mediehuset Nettavisen hvor den mest kjente publikasjonen er Nettavisen.
Stavrum studerte i perioden 1980-1985 til cand.mag. i samfunnsfag og IT ved Universitetet i Bergen. Han arbeidet deretter som journalist i blant annet TV 2. Stavrum har skrevet flere biografier om næringslivsledere. Han har biografert Petter Stordalen, John Fredriksen og Kjell Inge Røkke. Fra 2015-2017 er han medlem av Mediemangfoldsutvalget som skal utrede statlig mediepolitikk.
Stavrum er gift med Kjersti Løken Stavrum.
Våren 2020 fullførte Stavrum mastergraden ved Institutt for statsvitenskap ved Universitetet i Oslo. Hans masteroppgave het Meningsmålingsdemokratiet, og behandlet norske direktoraters bruk av meningsmålinger i perioden 2016 til 2019.
Gigi (skuespill)
Gigi er et populært skuespill skrevet av Anita Loos. Den er basert på Colettes roman Gigi fra 1945 og har blitt satt opp på Broadway med Audrey Hepburn i tittelrollen.
Handling
Handlingen i skuespillet ligger tett opp mot boken. En ung Pariserjente i det 19. århundre er blitt en populær kurtisane. Gigi bor med sin mor og bestemor og tar timer hos sin tante. Timene tar for seg oppførsel, samtaler og personlige forhold. Familien har mange viktige forbindelser i samfunnet og er blant annet gode venner med den rike lekegutten Gaston. Gaston er lei av livet sitt, men lykken smiler i selskap med Gigi og familien hennes. Tante Alicia bestemmer seg for at Gigi endelig kan ta en del i samfunnet. Etter å ha kledd henne opp, presenterer hun ham til Gaston som en ung kvinne. Gaston er først misfornøyd med forandringen. Etter hvert innser han at han begynner å bli forelsket i Gigi, og han ber henne ut. I løpet av natten anerkjenner Gaston hvor tomt livet hans er og at han ønsker noe mer. Han frir til Gigi, som gledelig takker ja.
Greater London Authority
Greater London Authority (GLA) er den lokale myndigheten som administrerer Stor-London. GLA ble opprettet 3. juli 2000 og består av en valgt borgermester og Londonforsamlingen med 25 medlemmer.
GLA erstatter til en viss grad Rådet for Stor-London (Greater London Council – GLC), som ble avskaffet av statsminister Margaret Thatcher i 1986. GLA ble etablert for å koordinere Stor-Londons bydeler, og borgermesterens rolle er å gi London et felles ansikt utad. Borgermesteren legger frem forslag til politikk og myndighetens budsjett, og utnevner ledere til byens transport- og utviklingsetater. Londonforsamlingen fører tilsyn med borgermesterens virksomhet og må godkjenne, og eventuelt endre, budsjettet.
Selv om GLA har mindre makt enn det tidligere Rådet for Stor-London, har det også fått noen fullmakter som det tidligere Rådet ikke hadde, som å utnevne medlemmer av styret for Scotland Yard.
Ansvarsområder
GLAs ansvarsområder er:
Energipolitikk
Per 2006 genererer London 42 millioner tonn med utslipp av klimagasser, 7 prosent av det totale utslippet i Storbritannia. 44 prosent av dette kommer fra bolighus, 28 prosent fra kommersielle anlegg, 21 prosent fra transport og 7 prosent fra industrien.
Borgermesterens energistrategi planlegger å redusere nivåene for utslipp av klimagasser med 20 prosent innen 2010 og med 60 prosent innen 2050. Virkemidler for å oppnå dette målet er blant annet å opprette London Climate Change Agency, London Energy Partnership, og opprettelsen av det internasjonale samarbeidet Large Cities Climate Leadership Group for å ta et globalt lederskap i reduksjon av klimagasser.
Bolivar County
Bolivar County er et fylke i den amerikanske delstaten Mississippi. Det ble grunnlagt i 1836. Det samlede arealet er 2,346 km², hvorav 76 km² er vann.
Fylkeshovedstaden er Rosedale og Cleveland.
Finn Christian Jagge
Finn Christian «Finken» Jagge (født 4. april 1966, død 8. juli 2020 i Oslo ) var en norsk alpinist som representerte Bærums Skiklub.
Jagge arbeidet som headhunter i Dynamic People AS og var før det direktør i Idar Vollviks Ludo Mobil. Han var sønn av tennisspilleren Finn Dag Jagge og alpinisten Liv Jagge.
Karriere
I verdenscupen vant han sju slalåmrenn. Karrierens høydepunkt var gullmedalje i slalåm under OL 1992 i Albertville. Han mottok Morgenbladets gullmedalje det året, sammen med seileren Linda Andersen. Han la opp som aktiv alpinist i 2000. I sitt siste renn i verdenscupen kjørte han andre omgang med smoking. Jagge var trener for kvinnelandslaget i alpint 2005-2007.
I 2011 vant han tredje utgave av Mesternes Mester på NRK. Jagge var elev ved Norges Toppidrettsgymnas i Bærum, NAG Bærum (Norsk Alpingymnas) som det het på den tiden.
Linnerud holdeplass
Linnerud holdeplass lå langs Randsfjordbanen i Modum kommune, den ble åpnet 1953, fra 1954 til 1997 ble den skrevet Linderud holdeplass. Den har ingen trafikk mer, og er ikke lenner oppført i Jernbaneverkets Network statement.
Bernstorff slott
Bernstorff slott (tidligere bare kalt Bernstorff) i Gentofte i Danmark, er bygget i årene 1759-1765 til utenriksminister J.H.E. Bernstorff. Den franske arkitekten Nicolas-Henri Jardin har stått for utføringen av bygningene. Slottet forble i familien Bernstorffs eie inntil begynnelsen av 1800-tallet. Senere ble det kjøpt av Christian VIII (Christian Frederik), som benyttet det som sommerresidens. I dag er parken offentlig tilgjengelig. Selve slottet ble fredet i 1918.
Historie
Langt tilbake i tid var området dekket av skog og ble kalt Brødskoven. I en periode tilhørte skogen dronning Sophie Amalie og hun fikk den lagt ut som dyrehave (den ble kalt Dronningens Dyrehave ved Gentofte).
Christian V anla Jægersborg Dyrehave og Brødskoven ble da lagt om til fasanhave – også kalt fasaneriet – og i den nordvestlige enden av skogen bygget man Fasangaarden som vokterbolig. Fasaneriet ble nedlagt i 1724 og kort tid etter ble Fasangaarden modernisert av hoffbyggmester Laurids de Thurah.
Bernstorff overtok Fasanhaven og Fasangaarden samt et stykke av Jægersborgs hovmarker i 1752. I begynnelsen nøyde Bernstorff seg med Fasangaarden, men i 1759 begynte byggingen av det nåværende Bernstorff slott.
Fasangaarden lå der Lille Bernstorff ligger i dag – i parkens nordvestlige hjørne – og Brødskovens plassering og omfang svarer stort sett til Bernstorff slottspark.
I de følgende årene ble flere landbruksarealer lagt under slottet, og i 1764 dekket hovmarkerne Gentoftes, Ordrups og Vangedes jorder. Store deler av dette området var lagt ut som beite til bruk for husarernes hester på Jægersborg Slot og disse delene av driften var forpaktet bort til Hovmarksgården som lå nordvest for slottsparken.
Bernstorff-slekten beholdt slottet inntil begynnelsen av 1800-tallet. Senere skiftet det eier flere ganger og en stor del av jordene ble solgt fra. I 1839 døde den daværende eier av slottet, Christopher Mac Evoy, og slott og jorder kom igjen under den samme eieren, Peter Hilarius Ferdinand Kalko. Slottet var da i så dårlig forfatning at Kalko planla å rive det, men Christian VIII (Christian Frederik), som var glad i stedet, overtok det i 1845 etter at prisen var blitt presset i flere budrunder. Kongen døde imidlertid allerede i 1848, noe som igjen kastet skygger over slottets fremtid. I 1854 ble det tildelt kronprinsen (den senere Christian IX) som sommerbolig og deretter ble det benyttet av skiftende medlemmer av kongefamilien inntil 1939.
Den 12. august 1939 ble slottet tatt i bruk av Beredskabsstyrelsens befalingsmannsskole som kurssenter, senere Beredskabsstyrelsens Center for Lederuddannelse som har benyttet slottet inntil utgangen av mars 2008, da det ble flyttet til andre lokaler. Utflyttingen skyldtes stigende husleie og ble besluttet i forlengelse av et større politisk forlik om redningsberedskapets struktur.
Xania
Xania ble brukt som forkortelse for Christiania. Forkortelsen var alminnelig i alle typer skriftlige fremstillinger, og forekom blant annet ofte i folketellinger.
Den greske bokstaven Χ (chi) har i over 1000 år vært benyttet som forkortelse for Kristus.
Liste over ordførere i Støren
Liste over ordførere i Støren. Støren prestegjeld ble opprettet som eget formannskapsdistrikt (kommune) med formannskapslovene av 1837. Soknedal og Horg ble utskilt fra Støren som egne kommuner i 1841, og Budal i 1879. I 1964 ble de daværende Støren, Budal, Soknedal og Singsås kommuner slått sammen til den nye Midtre Gauldal kommune.
Großprofil
Großprofil er betegnelsen på størrelsen (tunneltversnittet) på de nyere U-Bahn-linjene i Berlin – linjene U5, U6, U7, U8, U9 og U55. Bredden er 2,65 meter som er 35 cm mer enn Kleinprofil. På linjer med Großprofil kan det riktignok kjøres vogner som trafikkerer linjer med Kleinprofil, men de må utstyres med et brett foran inngangsdørene som utligner ulikheten i størrelsen.
I praksis brukes det bare Großprofil-vogner på disse strekninger. Det finnes to forbindelser mellom de to nettene. Den ene er mellom Klosterstraße på U2 i retning nordover mot Alexanderplatz og går gjennom den såkalte Waisentunnel som også forbinder U5 og U8. Den ble åpnet i 1952 og heter Klostertunnel. Den andre er mellom stasjonene Deutsche Oper på U2 og Richard-Wagner-Platz på U7.
Muhammad Hanif Wijaya
Muhammad Hanif Wijaya (født 22. november 1996) er en indonesisk bueskytter.
Han representerte Indonesia under Sommer-OL 2016 i Rio de Janeiro, der han ble utslått i første runde i den individuelle konkurransen.
Bulandet bedehuskapell
Bulandet bedehuskapell er et kapell fra 1905 på Bulandet i Askvoll kommune, Sogn og Fjordane. Byggverket er i tre og har 170 plasser.
Bedehuset ble vigslet som kapell 27. juli 1909, etter å ha blitt bygget på med kor og klokketårn. I 1960-årene ble bygget restaurert og det ble laget sakresti. Frem til 1938 ble folk på Bulandet og Værlandet gravlagte ved Vilnes kirke på Atløy, da ble det åpnet kirkegård på Værlandet. Bulandet fikk egen gravplass i 1976, den ligger på Kjempeneset, ikke langt unna bedehuskapellet.
Også tidligere har det vært kapell i Bulandet, men de er det bare noen stedsnavn igjen etter. Det første kapellet skal ha stått på Kyrkjeøyna ved Sandøya. Siden skal det ha stått et kapell på et sted som fortsatt kalles Kyrkjebakken på øya Gjelsa. Dette ble revet i 1813.
Bulandet bedehuskapell hører til Askvoll sogn i Sunnfjord prosti. Frem til 1. januar 2006 hørte det til Vilnes sogn, men da ble sognene i prestegjeldet slått sammen til ett, Askvoll prestegjeld. Prestegjeldene har senere blitt utfaset.
Bao’an (Shenzhen)
Bao'an (kinesisk: 宝安区 pinyin: Bǎo'ān Qū) er et av seks distrikter i Shenzhen i provinsen Guangdong i Folkerepublikken Kina. Det er ett av de to distriktene som ligger utenfor Shenzhen Special Economic Zone. Det andre er Longgang. Med 5 millioner innbyggere er Bao'an Shenzhens største distrikt.
Administrative enheter
Bao'an er inndelt i tolv subdistrikter. De er:
Lufthavn
I dette distriktet ligger Shenzhen Bao'an International Airport (深圳宝安国际机场).
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Fotograf
Fotograf er en betegnelse for en person som arbeider med å framstille fotografier ved hjelp av lys. En fotograf må beherske fargelære, behandle lys og skygge, kunne planlegge bildets budskap og uttrykk. I fotografiens tidlige historie var det ingen utdanning for å bli fotograf. I Norge og en rekke andre land finnes det fagskoler som utdanner fotografer, men noen norske videregående skole r og andre utdanningsinstitusjoner – fra universiteter og høyskoler til folkehøyskoler – tilbyr også utdanning i foto. Utdanningen ved fagskoler, der man kan ta fagbrev, svennebrev og til sist mesterbrev, er i Norge omfattet av lærlingeloven.
Fotografen Kåre Kivijärvi var den første som ble antatt på Høstutstillingen, det skjedde i 1971. Han banet dermed vei for at fotografer kunne bli akseptert som kunstnere, og foto bli akseptert som kunstart.
Tittelen «fotograf» er ikke beskyttet, så hvem som helst kan kalle seg det.
«Fotografmester» er imidlertid en beskyttet tittel forbeholdt de som har mesterbrev innenfor fotofaget.